bavarian-nlp/barwiki-20250901 huggingface dataset:
Rina Aiuchi

D'Rina Aiuchi (japanisch: 愛内里菜 Aiuchi Rina, geboahn am 31. Juli 1980 in in Ōsaka, Präfektur Ōsaka) is a japanische J-Pop-Sängarin. Sie is unta Vatrog beim GIZA studio, am Label vu da japnischn Plattnfirma Being Inc.
Iah Lem.
Scho ois Kind hot's da Rina Spaß gmacht, füa ihre Öitan und füa andere Leit zum singa. Mit 5 Joah hat se ogfanga, Klaviauntaricht zum nehma.
Iah Debüt hot d'Rina Aiuchi am 23. März 2001 mit da Single "Close To Your Heart" (Dicht bei deim Herz) gfaiat. Iahn Duachbruch hot se owa eascht mit da Single "Koi wa thrill, shock, suspense" ghabt, dăi wo ois Titllied ("Opening") fia de Animeserie Detektiv Conan benutzt woan is. Des is oane vo de beliabtesten Animeserien in Japan und middlawei aa in Deitschland. Fia de deitsche Iwasetzung von dera Serie is des Liad ois „Die Liebe kann nicht warten“ von da Eva Runkel gsunga woan.
2003 hot d'Rina am grejstn japanischn Gsangswettbewerb „Kōhaku“ (紅白歌合戦 Kōhaku Uta-Gassen, bairisch: Rotweiße Liedaschlacht) vum japanischn Rundfunk NHK teilgnumma, der wo jedes Joah an Süvester stattfindt.
Kōhaku Uta Gassen

Da Kōhaku Uta Gassen (jap. 紅白歌合戦, dt./bar. „Rot-weiße Liedschlacht“) meistens bloß „Kōhaku“ gnannt, is a Musikprogramm, wo seit 1951 jeds Joah an Süvesta im Fernseh und Radio afm effntlichn japanischn Sender NHK zeigt werd. Außa am Radio und im Fernseh wiad die Sendung aa intanazionăi duachs NHK-Netzweak und einige Senda im Kawenetz zeigt. Die Sendung geht bis uma a Viatlstund vor Zwööfe af d'Nocht. Danauch zeigt NHK Neijoahsgrăis aus ganz Japan.
Die beliebtestn Künstla aus Pop und Enka wern in zwoa Gruppm mit jewăis mehr ăis 25 Künstler afdoid, und zwoa die rode "akagumi" (赤組 oda 紅組) und die weiße 'shirogumi" (白組). Die Mitglieda vo da "akagumi" san olle weiblich oda Gruppm mit weibliche Sängarinnen und die Mitglieda vo da 'shirogumi" san olle mennlich oda Gruppm mit mennliche Sänga. Beim Kōhaku derf ma nua aftretn, wenn ma dazua eiglon werd; bloß erfolgreiche Küstla ausm jeweilign Joah oder beliebte Künstla derfa aftretn. A Aftritt beim Kōhaku gütt imma nó ăis Ehre und Karrieresprungbreed.
Oft wern die weniga seriösn Künstla - des san meistns J-Pop-Künstla, wo in dem Joah guade Vakafszoin erreicht hom und bei de junga Leid beliebt san - in de easchtn Minutn vom Kōhaku „abgoawad“.
Lungaharing (Auswurf)

A Lungaharing(Dubaiharing)(OMB: "Greana, Klache"; deitsch "Auswurf, "Auster des kleinen Mannes", Maurerzuckerl," oda lat. "Sputum") is a schleimige Obsonderung vo de Odmwegsschleimheit, vamischt mit Zejn.
Zamsetzung.
In am Lungaharing find ma vaschiedene Zejn: Weiße Bluadaitzal, Epithelzejn, und aa no a boar andere. Außadem ko a no Spucke, Oata, Raachaitzal (beim Raachahuasdn), oder aa Grangadserrega, beim Bluadhuasdn aa Bluad.
Ursprung.
Aussa kimmts easchtamoi aus da Lunga, wia der Namma scho sogt. Ma sogt dann a no Haring zu eam, wei ra aa nacha aa aso leicht ois wira Haring is.
Dudler

Da Dudler oda Dudla is de weanarische Version vom Jodla.
Da "Weana Dudla" is 2010 in de UNESCO-Listn "Immaterielles Kulturerbe in Österreich" aufgnumma woan.
Dudln und Jodln.
Im Untaschied zan Jodla wiad da Dudla ned drausn sundan drin gsungan. Duach de Nähe zan Kunstliad is da Dudla komplexa, kunstvolla und schwaara ois wia da Jodla. Wearend da Jodla uaspringlich a Vokalmusik woa, is da Dudla vau Aunfaung aun mit Instrumentn begleidt wuan.
Da Naum kummt dahea, dass ban Dudln "Dulie" de üblichn Jodlasübm easetzt.
Florian Heller

Florian Heller (* 10. März 1982 in Rosnham, Bayern) is a deitscher Fuaßboispuija.
Er hod 1986 sei Laufbahn beim SV Pang ogfangt und hod nachad zum TSV 1860 Rosnham gwexlt. Vo 1998 bis 2003 hod es bei de Amateure vom FC Bayern Minga gspuid, wo er dann in da Saison 2002/03 in da Regionalliga Süd 21 Spui gspuid hod. Wei da Heller an der Iser ned sein Durchbruch hafft hod, is er im Sommer 2003 zur SpVgg Greuther Fürth ganga. Vo 2003 bis 2005 hod er 43 Spiele (1 Tor) fir de Franken absolviert.
Im Somma 2005 is da Florian Heller dann zum FC Erzgebirge Aue ganga. In seim erschdn Jahr hoder mit unterschiedlichen Erfoigen gspuid. Doch in der erschdn Hoibserie vo da laufenden Spuizei 2006/07 hot er si zu oam der besten Spieler vo Aue entwicklt. Vo de Fans is er zum besten Spieler in der Hinrunde gewählt, obwohl er in de letztn Spui wegen ana Valetzung gfehlt hot.
Zur Saison 2008/09 is da Heller zum Zwoatligisten FSV Mainz 05 gwechslt.
Werner (Comic)

Da Werner is a Comicfigur vom Rötger Feldmann (Künstlanam Brösel). Z' Ofang in de 1980er wora nua in Norddeitschland bekannt, spädane Comics san scho mid da erschtn Auflag deitschlandweit Populär woan. Erscht amoi hod se d' Jugend damid identifiziad, späda san weidane Schichdn gfoigd. De Gschichdn spuin grestnteis in da Landschaft vo Angeln nordestlich vo Schleswig.
Fuim.
Seit 1990 san fümf Werner-Fuim entstandn:
Knoppix

Knoppix is a freie Linux-Distribution, wo ma a Live-System direkt vo a CD oda a DVD startn ko. De CD-Version is mid da Version 5.1.1 eigstejd woan. Da Nam Knoppix leit se vo seim Entwickla, am Klaus Knopper ob. DVDs ling oft Kompjutazeitunga bei und basia'n aus a Mischung vo Debian "unstable" und "testing". Knoppix wead vom Bundesamt füa Sichaheit in da Informationstechnik untastützt und vateilt.
Knoppix is Mitglied in da DCC-Allianz.
Koroibos vu Elis

Da Koroibos vu Elis (auf griechisch "Κόροιβος Ἠλεῖος") is da easchde mid seim Naum bekaunnte Olympiasiega aus da griechischn Antikn. Ea hod am 21. oda 22. Juli im Joa 776 v. Kr. bei de Wettkämpfe in Olympia ("Ολυμπία") im domois oanzing Wettaumpf gwunga, nämli im Stadionlauf üwa 192 Meta. Mid seim Naum faungan de Siegalistn aus da Antikn au und damid aa d'Zeitrechnung noch de 4-jähring Olympiadn, obwoih augnumma wiad, dasss aa voahea schau Weetkämpfe fia'n God Zeus aun genau dea Stöi gem haud.
Da Koroibos is a Priesta ("mageiros") und a soziala Aufsteiga aus da Launschoft Elis, de wos de Olympischn Spiele behoamatet hod, gwen. "Mageiros" is oft foisch mid „Koch“ üwasetzt woan. De Föih-Intapretazion is zwoa schau in de 1960a-Joa widalegt woan, in de Medien iss owa imma nu vabreitet.
Diandling

Da Diandling, aa Diandl, Dirndl oda gejwa Hoatriegl (dt.: Kornelkirsche, latein: „Cornus mas“) is a Pflanznoart, wo za de Hoartriegln ghead und ned za de Keaschn. Diandling gibt's ois Diandlbaam, Diandlheckn und Diandlstroach. De Diandling wean bis eppa 6 - 8 Meta houch und iwa 100 Joar oid. De Pflanzn mog woarme, sunnige Platzln und an koichhoidign Bodn. De Frucht hoaßt aa Diandl.
Nutzung.
Des Diandlhoiz is so hoart, doss de oidn Griacha domid Spea gmochd hom. Spoda hod ma Weakzeigstui draus heagstejt. Des Hoiz is so schwaa, doss im Wossa ned schwimmt, sundan untageht.
De Frucht is siass-saua, enthoid vui Vitamin-C und ko roh oda eihglegt gessn wean. Es wead owa a Soft, Schnops, Marmelad und meah draus gmochd.
Fee

Feen san wundascheene, weibliche Geistwesen mit magischn Kräftn, de bevorzugt in Seen, Wejdern und Grotten lem.
Des Wort kimmt vo "Fata" (vo lat. fatum: Schicksoi), remischn Schicksoisgeddinna - ital. fata, engl. fairy, franz. fée.
Wos Feen ausmocht.
Unsa Buid vo de Feen is stoark vo dera kejtischn Sognwejd geprägt. Es fliassen do oba vui indoeiropäische Traditionen zsamm, wia Schicksoisglaam, Verehrung vo weisen Frauen und Elementargeistern, Fruchtborkeitskulte sowia da Glaam an Lichtgottheitn.
Wann de Feen ois Dreiergruppn aftretn, dann san vor oim zwoa Aspekte prägend. De Feen ois Schicksoisgettinnen wia in da griachisch-remischen Mythologie de Moiren und Parzen sowia de Feen ois Muttergottheiten wia in da kejtischn Mythologie. Deshoib hom de meistn Feen, de ois Dreiergruppn agiern, aa an Doppecharakter ois schicksoisbestimmende und miatterliche Wesen.
Oanzelne Feen san stärka vo rein kejtischn Formen bestimmt. Dann san Feen wundascheene, dämonische Wesen, mit Zauberkräftn, den in Seen, Quejn, Wejdern, Grotten und fernen Insln lem. Si hejfn guadn Menschn und bestrofn Undankbore. Es tretn oba aa Feen in Erscheinung, de mit Naturgeistern wia Ejfn (Elfen) verwandt sind.
Hund

A Hund, aa: Köter (Canis lupus familiaris) is a Hausviech. Hund kenna zua Untahoitung oda ois Nutzviech ghoidn wean. Sei wuide Stommfoam is da Woif, vo dem a a Untaoart is. Wann de Domestikazion iatzd stottgfundn hod is umstriddn. De Schätzunga genga dovo aus, doss des voa 100.000 bis 15.000 Joa passiad is.
Aussadem gibds de Hundsviecha in gonz vui vaschiedne Rassn. Dene ko ma aa guad wos leana. Do gibds so Grundbefej wia: "Siez", "Plotz", "Hoi", "Bring" oda "Pfote". Moasdns griagd da Hund ois Belohnung a Leckali. olladings is bei om Hund aa Voasicht botn. Dea wenn zuaschnoppd, des ko bäs ausgeh. De Viecha kenna nämli aa ziemli schnej aggresiv wean.
Da Hund is noch da Hauskotz as moast ghoidane Hausviech. 2008 hom in Deitschland 5 Milliona Hundsviecha glebd (dovo 69 % Rassehund und 31 % Mischling), in Östareich woans umara 550.000 Hundsviecha.
De Rednsoart "des is a hund" (im Sinn vo: "dea is gwizd", "dea hods owa draf") hod owa nix mid on Hundsviech z doa, sondan kimmd van oidboarisch/oidhochdeitsch "hunt", wos "Hundadschofd" bzw. in dem Foi "Ofiahra vo ana Hundadschofd" moand.
Eingdorf

Eingdorf (Deitsch: "Eugendorf"), aa'ras Tor z' Såizburg gnånnt, is oane voh dé 33 Gmoaner an Flåchgau im Såizburger Lånd mid guade 7100 Eihwoner.
Geograafie.
D' Gmoah Eingdorf liegt an Flåchgau im Såizburger Lånd guade drei km nordéstlich voh da Stådgrenz voh Såizburg wegad. Vam Zentrum voh da Låndeshauptståd hans ebbern zéen km bis af Eingdorf.
Katastråigmoaner.
Katastroigmoaner voh Eingdorf han: Eingbåch, Eingdorf, Koiham, Kirberg, Knutzing, Neihofer, Bewaring, Reitberg, Schåming, Schwoaghofer.
Nåchbarortt.
Nåchbaortt voh da Gmoah han:
Schlitters

Schlittas (amtli: Schlitters) is a Gmoa im Zillertol und keat zum Bezirk Schwåz in Tirol, (Österreich).
Des "Haufendorf" Schlittas lig auf an Murkegl vom Öxlboch. Des Dörfl is im vordan Zillatol zfindn. Es gib a an Ortsteil Schlittaberg. Der is zirka 400 m oberholb. Aufi kimmt ma lei vu Rotholz im Inntol.
Nochborgmoana.
Bruck am Ziller, Buch bei Jenbach, Fügen, Fügenberg, Gallzein, Hart im Zillertal, Strass im Zillertal
Gschichte.
Da Ortsnom kimmt wohrscheinlich vo a Römersielung. Zum easchtn mol wead Schlittas als "Slitteres" im Joar 938 uhrkundlich erwähnt. Vom 15. bis zum 17. Jahrhundat homm Knappen im Raum Schlitterberg noch Silba, Kupfa und Mineralforbn aus Malachit und Azurit gschürft. A Fischteich, dea im 16. Jahrhundat ugleg woan is, is heit a Schwimmbod.
Wirtschoft.
Es gibt nu einige Bauan in Schlitters. Ober die meischtn mochn des im Nebenerwerb. A relativ groaßes Sägewerk is a do. Sogor an Mc Donald's homs im Gewerbepark higstellt. De meischtn Leit fon auswärts in die Orbeit.
Vakea.
De Zillertoler Bundesstross geht fost mittn durch Schlittas durch. In da Wintersaison ist oft a Stau, weil die meischtn Fremde ins hintare Zillatol welln. De Zillatolbohn, a Schmolspurbohn, hod a Holtestell in Schlittas. Ob und zua fot a Dampflok füa de Gäschte. Sischt fot a Diesllok.
Agence France-Presse

De frazösische Agence France-Presse (AFP) is die öiteste intanationole Nauchrichtnagentua. Sie is 1835 vom Charles-Louis Havas in Paris ois „Agence des feuilles politiques, correspondence generale“ gründt worn. Heid is se de wöidweit drìttgreisste Nauchrichtnagentua und hot newa da Zentreuin in Paris Büros und Mitaweiter in 110 Lända. Sie bietet Nauchrichtn in 7 Sprauchn o. In Deitschland hot d'AFP a Tochta-GmbH, de wo vu da französischen Zentreuin weitgehnd unabhängig is und füa'n deitschen Markt in olle wichtign Bereich Nauchrichtn produziat.
Da Nama.
D'AFP is am 20. August 1944, im Doch vu da Befreiung vu Paris, umbenannt worn, ois a Gruppm vu Journalistn ins Agenturgebäude am Place de la Bourse marschiert is und in easchtn Text vu da „Agence française de Presse“ in d'Wöid geschickt hot. Oan Monat speida hot se iahn bis heid güiten Nama „Agence France-Presse“ krăigt.
Rechtsstatus.
1957 hot d'AFP an Rechtsstatus krăigt, der wo dem vu de effntlich-rechtlichn Rundfunkanstoitn in Deitschland ziemlich ähnlich is. Da Voastand („conseil d'administration“) besteiht aus zeah Vatreta vo de Medien (davu acht aus de Printmedien und zwoa ausm Rundfunk), drei Vatreta vu da franzöischn Regierung und zwoa Vatreta vu de AFP-Mitaweita. Der gsetzlich va'ankate Statut soi die Unabhängigkeit vum Staat und vu Privateigntüma garantian. Finanziöü gibts owa a grousse Abhängigkeit vum französischn Staat: 40 vu da AFP ihre Einnahma kumma aus Abonnements vu staatliche Einrichtunga.
Heid hot d'AFP uma 1.200 feste Journalistn, davu zirka 250 Fotografn, und mehr ois 2.000 freie Mitaweita in 165 Lända.
Pinocchio

Pinocchio [sog: pi'nok:jo] is ois Kindabuachfigua a kloana, sturschädlada Rotzleffe aus Hoiz, dea noch an Haufa Obnteia zum lebendign Buam wead.
Da Carlo Collodi aus Florenz hod si de Gschicht gegn Ende vum 18.Jh. ausdenkt. Pinocchio is a märchnhoft-phantastische Gschicht mit komisch-groteskn Elementn. Noch Umfrogn von da Società Dante Alighieri ghean de "Die Abenteuer von Pinocchio" zua de 5 literarischn Weakn, de an gresstn Einfluss auf die kulturelle Identität vo de Italiena ham.
De Gschicht.
Da Moasta Gepetto schnitzt se a Marionettn aus an Hoiz, des vazauwad is. Daduach wead de Marionettn nacha, wos featig is, lewendi. Se is, wia des Hoiz aus dems gschnitzt is, recht ognwuillig und frech. Da Moasta vasuacht aus seim Gschick as Beste z macha und de Buppn zu am rechtschaffana Wesn zu daziang. Des glingt eam zmindast soweid, ois dass de Marionettn oiwei a schlechts Gwissn hod, wanns oan von seine haifign Blädsinn macht oda an Moasta in Schwierigkeidn bringt. Wei a trotz oim oiwei an guadn Kean behoidn hod, huift eam am End de Fee mid de blaua Hoar aus de schlimmstn Schlamassln ausse und machtn am End zu am richtign lewendign Buam aus Fleisch und Bluad.
Legendär san von dera Gschicht unta andam de Sach mid da langa Nosn und de kuazn Haxn, de de Buppn oiwei griagt, wanns liang duad. Da Collodi hod a vui Buidln aus da Bibel oda aus Voiksgschichtn einbrocht, wia des, wo da Pinoccio von am "Walfisch vaschluckt" wead oda de Episodn, wo ea vom 'schlaun' Fuchs" zum Blädsinn vafiaht wead.
De Morai vo da Gschicht.
Frechheit, Liagn, Feiheit zoiht si ned aus. Wann ea liagt wochst eahm a lange Nosn usw. Wann ea huifsbereit und fleißig is, wiad ea zum richtign Buam. Es san de Gegnsätz, de jedes Kind duachlaft, de dramatisch doagstejd wean. Des interessante an dera Gschicht is owa aa de Oat wia da Rotzbua Pinocchio eazogn werd: vaständnisvoi, mid Nochsicht und wenig autoritär.
Konqueror

Konqueror is a Webbrowser vo da grafischn Betriebssystem-Obaflächn KDE. Weida konn a ois Dateimanager, FTP-Client oda Dateibetrochta eigsetzt wean. Bis zur letztn 3.X Version vo KDE wor a fia des Betriabssystem da Standard-Dateimanager.
Namsheakunft.
Da Nam is eigentlich a Woatspui mid de voaherign Browsergenerationen: Zeascht hods an "Navigator vo Netscape gem, danoch an "Eafoascha" (Internet "Explorer" und jetz an "Eaowara", engl. Conqueror. Dea "Tippfehla" am Ofang is beobsichtigd, wegam K vo KDE. (De meistn KDE-Programme enthoidn a groaßs K).
Konqueror als Webbrowser.
Konqueror nutzt "KHTML" ois Rendering Engine. An Obspoitung davo, "Webkit", wead im Safari-Browser vo Apple und im Chrome vo Google gnutzt. Damid is Konqueror a HTML-4.01-konformer Webbrowser mid Unterstützung fia JavaScript (ECMA-262) und CSS2 (Cascading Style Sheets) sowia bidirektionala Schriftn wia Arabisch. Java-Miniprogramme ("Applets") san genauso meglich wia "Flash', "Real Audio", "Real Video" und sichare Vabindungen ("SSL").
Er unterstützt den sicheren Betriab von Java-Miniprogrammen (Applets), Netscape-Plugins fia Flash, Real Audio und Real Video sowie SSL fia sichere Verbindungen. Zu den fortgeschrittenen Funktionen gehören de automatische Vervollständigung von URIs, das automatische Ausfüllen von Formularen, de Verwendung einer Rechtschreibkontrolle mid freier Sprachwahl, de Fähigkeit, Lesezeichen anderer Browser zu importieren, und de auch aus anderen Browsern bekannte Registernavigation.
Fedora

Fedora is a Linux-Distribution, de ausm ehemoiign Red Hat Linux entstondn is. De aktueje Version is "Fedora 19 (Schrödingers Cat)".
Vabroatung.
Fedora is ois Nochfoiga vo de oidn Red-Hat-Linux-Versiona rechd beliabt und is aa in vui Institutiona eigsetzt. De moastn Programme (Software) gibts mittlawein emfois fia Fedora, weswegn de Distribution aa vui Untastitzung vo Firmen und Institutiona griagd.
Obwois rechd kuaze Vaöffentlichungszyklen hod, weads gean in Rechenzentrn eigsetzt, so a auf de Deanstrechna (Server) vo da Wikipedia.
Bei de Netzhosta woa Fedora im Dezemba 2005 de am drittstärksdn vabroataste Distribution. Zejd ma olle Fedora-Derivate zam, mid a Red Hat Enterprise Linux und dem seine Derivate, hod se 2005 a Vabroatung vo uma 50 Prozent eagem.
OpenSUSE

openSUSE, friaa "SUSE Linux" und "SuSE Linux Professional", is a Linux-Distribution vo da SUSE Linux GmbH. Se wead bsondas in Deitschland oft ogwendt. As Augnmeak vo de Entwickla liegt drauf, a stabils und nutzafreindligs Betriebssystem fia a broade Zuigruppn fia Desktop und Server z schoffa.
Nahwa

Nahwa (arabisch ) is a Deafi, des zum Emirat Schardscha gheat, des wieda a Teu vu de Vareinigtn Arabischn Emirate is. S'Bsundane an dem Deafi is, dasss komplett vu am zum Oman ghearadn Gebiet umgem is, des wos Madha () hoaßt und des wieda gaunz vu de Vareingtn Arabischn Emirate umgem is. Des hoaßt, dass Nahwa ane vu de wening Exklavn zweita Oadnung is.
Nahwa liegt ungefäa ocht Kilometa westlich vu Neu-Madha und is vu duat aus auf ana ned befestigtn Stroßn erreichboa. Es gibt duat a Kraunknhaus und a modeane Polizeistazion und insgesaumt ziaka 40 Haisa. Nahwa liegt in da Mittn vu Beaggüpfin und teud si in an Oid-Nahwa und a Nei-Nahwa. S'oide Nahwa liegt westlich vum neichn Nahwa, is üwa a schlechte und dreckige Pistn aufoahboa und äama wia s'neiche Nahwa. Obwoi d'Log vu Nahwa strategisch gscheid unguad is, kimmt am Nahwa bessa entwückid via wia s'omanische Madha, des ziemli laa wiakt.
Earthworm Jim

Da Earthworm Jim is a 1994 vom Doug TenNapel dafundena Videospuihöd. Er is a Regenwurm dem auf da Flucht vo an Kraana a Raumanzug aufn Schädl gschnoizt is. Seine bestn Spezl han da Peter Puppy (Pieta Pappi), a klans Huntsgripe der bei Schmerz zu ana Oat Percht wiad und da Snot, a lebendiga Rotzbotzn. Da Jim is in de Princess-Whats-her-name vaschossn und muas se zwamoi rettn.
Vo Earthworm Jim hods insgesomt 4 Teile gem, Earthworm Jim, Earthworm Jim 2, Earthworm Jim 3D und as Earthworm Jim Menace 2 Galaxy. Letztare zwoa han oba a recht a Schmoan gwen und hom si a ned wirklich guad vakaft.
2008 is vom Doug Tennapel a neicher Earthworm Jim Teil okindigt woan vo dem oba nu koane Infos vaeffentlicht woan han.
Pontigo

Pontigo (Hochdeitsch: St. Pantaleon) is a Gmoa im owaestaraichischn Innviadl, im Grichtsbezirk Mattighofa, im Bezirk Braunau om Inn, mid 3.063 Aiwona (2016).
Gschicht.
Said da Grindung vom Herzogtum Bayan is da Ort bis 1780 boarisch gwesn und is noch 'm Friedn vo Teschen mid 'm Innviadl (domois "Innbaian") z' Estaraich kemma. Wärnd da naoleonischn Kriag is wieda kurz boarisch gwesn und hod ob 1814 entgüitig z' owaestaraich ghert.
Geografie.
Pontigo liegd auf im Innviadl. D' Ausdenung betrogd vo Nord noch Süd 7,5 km, vo West noch ost 5,7 km. De Gsomtflächn betrogt 18,2 km². 23,6 % vo da Flächn san bewoidet, 63,7 % vo da Flächn san londwirtschoftlich gnuzzt. Da klooane, owa durch soai Log in ooana bewoidatn Senkn sear schê gleegane Hellarasee is beliabt bai Bodefraind, Fischan und Aislaifa. Im Gmoagebiet liegan fümf Hoitestöin vo da S-Boo Soizburg (S11 Birmos-Trimmekom).
Katastraigmoana.
Katastraigmoana bzw. Oatsteil vo da Gmoa san: Hollaschbo "(Hollersbach)", Kirchberg "(Kirchberg)", Laumbo "(Laubenbach)", Liadaschdorf "(Loidersdorf)", Müibo "(Mühlbach)", Pira "(Pirach)", Rait "(Reith)", Riadaschbo "(Riedersbach)", Roidhom "(Roidham)", Pontigo "(St. Pantaleon)", Seelaidn "(Seeleiten)", Stuiwoog "(Steinwag)", Stogghom "(Stockham)", Trimmekom "(Trimmelkam)", Wüidhuad "(Wildshut)". Waidas gibt s Siadlungen mid aiganen Bezaichnungen de ooana oda zwoa Ortschoftn zuagrechnet wern, wia Aifading "(Eiferding)", Estalou "(Österloh)", Söihom "(Söllham)", Bichling "(Bichling)" und Vurdaberga Siadlung "(Vorderberger Siedlung)".
Huanaus

A Huanaus, Huanissn ("Vespa crabro", dt.: Hornisse) is a Spychere vo da Famülie Foitnwepsn. Eana Stache is um a Stickl lenga ois wia bei Impn oda Wepsn, olladins is eana Gift ned schlimma ois wia des sejj. Es wead vamuat, dass da Wiakstoff Acetylcholin fia den grässan Schmeaz beim Huanausstich vaantwoatlich is. De Giftkonzentration is sogor gringa ois bei de Impn, drozdem kennans füa Allergika recht gfährlich wean. De Legendn "Drei Hornissen töten einen Menschen, Sieben ein Pferd", stimmd noch de deazeitign Eakenntnis ned.. Fuadan komma de Viecher mitn Fliang.
Im Netz.
Ois iwa Huanausa auf www.hornissenschutz.de
Age of Empires

Age Of Empires a Computerspüll vo 1997. Brogrammiad is woan vo Microsoft.
Brinzip.
Da Spülla mou se in Ofang a Kuldua aussoucha, mid deara weja spülln mächd. Do giz insgesamd zwülfe:
Normalaweis fangd s'Spüll in da Altschdeinzeid oo. Ma hod a Händ voll Doafbewohna und a Doafzendrum. Ejamol fang ma aa schbeda oo oda mid meara Heisln oda meara Leid.
Schpüllfolaaf.
Rohstoffe.
Es git fia Rohstoffe: Hoiz, Essn, Stoana und Goid. In Ofang braucht má sched á Holz und äbbs zun Essn. Dasmá des grejgd, mou má mid seine Doáfbewohná in Wold gej und Báámá umhaun bzw. má jogt Fejchá, de wej umánandárännánd odá má zupft Biádln vo Buschád owá odá má fangd se Fisch, wänn á Wossá do is. Schbedá kammá se áá an Bauánhof baun. Stoiná und á Gold grejgt má, wemmás mid'n Pickl obaud.
Zeidaldá.
Wemmá bestimmde Voraussezungán eáfülld, nchád kammá in s'naxde Zeidaldá kemmá. Do davo giz viare: Altsteinzeit, Jungsteinzeid, Bronzezeid, Eisnzeid.
Heisln und Leid.
Doáfbewohná kinnánd Heisln baun. Wos fiá Heisln dasmá baun kann, kimmd drááf oo, in wechán Zeidaldá dasmá is. In dene Heisln kammá nachád Leid mocha oda irgánd án Zeig erfoáschn und fobessán. Wos fiá Leid dasmá baun kann, hängd davo oo, wosmá fiá á Kultuá hod und in wos fiá án Zeidalddá dasmá is.
Wej má gwinngá kann.
Do giz drei Meglichkeidn: Endweda, ma haud án andán zamm, das allse hi is, odá má Baud á Weltwundá und schaud, dass eám da andá 2000 Joar (in echd á fiádlde Stund) ned zammhaud, oda ma schaud, dasmá alle Artefakte (Holzkistn mid Rádln) iwánimmd un 2000 Joar hold. Wemmá á Kampagne mochd, nachad moumá hold des Züll vo deára Kampagne daroichá.
Iwasichd iwa Heisln.
De Heisln giz alle:
Waschkuchl

Waschkuchl, aa Woschkuhe (dt.: Waschküche) hod ma fria a Zimma gnaunt, wo d Wäsch gwoschn wurn is. Vur da Erfindung vo da Woschmaschin woa des a Hundsorweit, de an gaunzn Dog - in Woschdog - dauat hod.
Erst in de 1970er Joa hod si de Trommewoschmaschin duachgsetzt.